CELEX: 62017CN0120
Language: fi
Date: 2017-03-07 00:00:00
Title: Asia C-120/17: Ennakkoratkaisupyyntö, jonka Satversmes tiesa (Latvia) on esittänyt 7.3.2017 – Administratīvā rajona tiesa v. Ministru kabinets

29.5.2017   
            
            
               FI
            
            
               Euroopan unionin virallinen lehti
            
            
               C 168/23
            
         Ennakkoratkaisupyyntö, jonka Satversmes tiesa (Latvia) on esittänyt 7.3.2017 – Administratīvā rajona tiesa v. Ministru kabinets
   (Asia C-120/17)
   (2017/C 168/31)
   Oikeudenkäyntikieli: latvia
   
      Ennakkoratkaisua pyytänyt tuomioistuin
   
   Satversmes tiesa
   
      Pääasian asianosaiset
   
   
      Hakija: Administratīvā rajona tiesa
   
      Muu osapuoli: Ministru kabinets
   
      Ennakkoratkaisukysymykset
   
   
               1)
            
            
               Kun otetaan huomioon Euroopan unionin ja jäsenvaltioiden jaettu toimivalta maatalouden alalla, onko asetuksen N:o 1257/1999 (1) säännöksiä tulkittava sen yhden tavoitteen – eli sen, että viljelijät pääsevät osallisiksi maatalouden varhaiseläkettä koskevasta toimenpiteestä – valossa siten, että ne ovat esteenä sille, että jäsenvaltio antaa kyseisen asetuksen soveltamistoimenpiteenä lainsäädäntöä, jonka nojalla maatalouden varhaiseläketuki on mahdollista saada perintönä?
            
         
               2)
            
            
               Mikäli ensimmäiseen ennakkoratkaisukysymykseen vastataan myöntävästi, jolloin asetuksen N:o 1257/1999 säännökset ovat esteenä maatalouden varhaiseläketuen perintönä saamiselle, onko tilanteessa, jossa Euroopan komissio on asianmukaisessa menettelyssä todennut jäsenvaltion antaman säädöksen yhteensopivaksi asetuksen N:o 1257/1999 säännösten kanssa ja jossa viljelijät ovat turvautuneet maatalouden varhaiseläkettä koskevaan toimenpiteeseen kansallisen käytännön mukaisesti, henkilö voinut saavuttaa subjektiivisen oikeuden saada kyseisen toimenpiteen puitteissa myönnetty tuki perintönä?
            
         
               3)
            
            
               Mikäli toiseen ennakkoratkaisukysymykseen vastataan myöntävästi, jolloin henkilö on voinut saavuttaa tällaisen subjektiivisen oikeuden, voidaanko 19.10.2011 pidetyssä Euroopan komission maaseudun kehittämisestä vastaavan komitean kokouksessa esitettyjä toteamuksia, joiden mukaan maatalouden varhaiseläketukea ei voida siirtää tilasta luopujan perinnönsaajille, pitää perusteena kyseisen aiemmin saavutetun subjektiivisen oikeuden ennenaikaiselle lakkaamiselle?
            
         
      (1)  Euroopan maatalouden ohjaus- ja tukirahaston (EMOTR) tuesta maaseudun kehittämiseen ja tiettyjen asetusten muuttamisesta ja kumoamisesta 17.5.1999 annettu neuvoston asetus (EY) N:o 1257/1999 (EYVL 1999, L 160, s. 80)